Gereformeerde Kerk Suidkus | "Hy sê toe vir hulle: "Kom hier! Kom saam met My, en Ek sal julle vissers van mense maak" Matteus 4:19
En so het die nuwe jaar sommer met verskerpte inperkingsmaatreëls begin en trek ons al in die tweede helfte van Januarie! In ooreenstemming met die regering se regulasies is daar tans nie kontakeredienste nie. Baie dankie aan ds Harry Cilliers wat elke Sondag 'n oordenking uitstuur via Whatsapp. Indien u belangstel om op die verspreidingslys te kom, stuur asb. 'n epos aan: gksuidkus@gmail.com. Die jaar se kalender is ook op die webwerf gelaai en is beskikbaar onder die bladsy: Kerkinligting – Suidkus Kalender. Mag ons…
Kennisgewing re eredienste – 03 en 10 Januarie 2020
Neem asseblief kennis dat die kerkraad besluit het dat daar vir die volgende 2 Sondae geen eredienste vanuit ons kerkgebou sal wees nie. Daar sal wel elke Sondagoggend om 09:00 'n gebed, Skriflesing, oordenking en dankgebed per Whatsapp aan al die lidmate aangestuur word, vanuit ds Harry se studeerkamer.
Die jaar 2020 is een wat nie sommer gou vergeet sal word nie en het 'n groot impak op feitlik elkeen van ons gehad. Tog kan ons aan die einde van die jaar terugkyk en God dank vir sy genade en versorging van ons gemeente. Tot dusver het nie een van ons gemeentelede Covid-19 opgedoen nie en ons weet dit is net God se voorsiening. Hier volg so 'n kort oorsig oor 'n paar gebeure die afgelope jaar: 02 Feb Ds Garrie emeriteer en na…
Eredienstye gedurende Desembervakansie, 2020
GK Suidkus nooi alle vakansiegangers hartlik uit na ons eredienste, elke Sondag om 09:00. Die Versoeningsdagdiens en Kersdiens sal ook om 09:00 plaasvind. Ons adres is: H/v Colley en Bazley strate, Port Shepstone. Vir enige navrae, stuur asb. 'n epos aan: gksuidkus@gmail.com.
Uitstel van kontak-eredienste
Neem asb kennis dat die kerkraad, in oorleg met die konsulent die volgende besluit geneem het: Dat, in die lig van nuwe inligting wat ontvang is en die gemeente se hoë – risiko profiel, kontak- eredienste tot verdere kennisgewing uitgestel word.
Hervatting van kontak-eredienste
Kontak eredienste in ons gemeente sal DV van volgende Sondag, 28 Junie, hervat word, met inagneming van al die grendeltydperk regulasies. Ds Herman Coetzee sal eerskomende Sondag die erediens lei en daarna sal daar 'n Breë Kerkraadsvergadering gehou word.